**ZAPISNIK SJEDNICE ŠKOLSKOG ODBORA**

Zapisnik sa 25. sjednice Školskog odbora OŠ Vjekoslava Kaleba Tisno, održane 03. studenog 2015. godine u 15:05 sati u prostorijama Osnovne škole Vjekoslava Kaleba.

Sjednici su nazočni: Kristijan Jareb, predsjednik; Jana Ukas, Maja Klarin i Silvio Šoda, članovi; Angela Slavica, voditeljica računovodstva; Slavka Plenča, ravnateljica.

Za zapisničara je postavljen Silvio Šoda.

Nenazočni su: Miro Torić, Martina Fantov i Antonija Modrušan.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 24. sjednice,
2. Plan nabave za 2016. godinu
3. Financijski izvještaj za razdoblje 01.01.2015.-30.09.2015.
4. Rješavanje natječaja za stručnog suradnika knjižničara na određeno nepuno radno vrijeme 20 sati tjedno do povratka djelatnice sa porodiljnog dopusta.
5. Suglasnost Školskog odbora za produljenje ugovora učitelju matematike na određeno puno radno vrijeme do 45. dana
6. Suglasnost Školskog odbora za produljenje ugovora učitelju informatike na određeno nepuno radno vrijeme (20 sati tjedno) do 45. dana
7. Usvajanje prijedloga izmjena i dopuna Statuta škole
8. Donošenje izmjena i dopuna Pravilnika o radu
9. Donošenje izmjena i dopuna Pravilnika o sistematizaciji radnih mjesta
10. Razno

*Ad.1.* Na zapisnik sa 24. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Tajnik je Školskom odboru podijelio Plan nabave za 2016. godinu, te je dao riječ voditeljici računovodstva Angeli Slavici, koja je Školskom odboru u kratkom izlaganju pojasnila bitne stavke vezane za Plan nabave za 2016. godinu. Nakon izlaganja pristupilo se raspravi i glasanju, te je Školski odbor jednoglasno donio Plan nabave za 2016. godinu.

**ZAKLJUČAK**

1. **Donosi se Plan nabave za 2016. godine na prijedlog ravnateljice.**

*Ad.3**.*Članovi Školskog odbora dobili su na uvid Financijsko izvješće za prvih 9. mjeseci 2015. godine i Financijski plan za razdoblje od 2016.-2018. koji je naknadno dodan u dnevni red za 25. sjednicu, te je riječ dana voditeljici računovodstva Angeli Slavici, koja je Školskom predstavila financijske planove škole za razdoblje do 2018. godine, kao i izvještaj o utrošenim sredstvima u proteklih 9. mjeseci. Nakon prezentacije pristupilo se raspravi i glasanju, te je Školski odbor jednoglasno usvojio Financijski izvještaj i Financijski plan za 2016.-2018.

**ZAKLJUČAK**

1. **Usvaja se Financijsko izvješće za razdoblje 01.01.2015.-30.09.2015.**
2. **Usvaja se Financijski plan za razdoblje 2016.-2018. godine**

*Ad.4.*  Na natječaj za stručnog suradnika knjižničara na određeno nepuno radno vrijeme (20. sati tjedno) do povratka djelatnice na rad, prijavilo se 6 kandidata, i to:

* ANDREA SPAHIJA, profesorica hrvatskog jezika i književnosti, iz Šibenika
* EMILIA DOMAZET, magistra knjižničarstva, iz Zadra
* MARIJA ŠKALABRIN, profesorica povijesti umjetnosti i talijanskog jezika i književnosti, iz Tribunja
* GORDANA CUKROV KALABRIĆ, magistra knjižničarstva, iz Šibenika
* IRENA BARANIĆ, profesorica povijesti umjetnosti i povijesti, iz Šibenika
* ANA RASPOVIĆ, magistra knjižničarstva, iz Debeljaka

Ravnateljica je Školskom odboru predložila Anu Raspović, koja već ima zasnovan radni odnos na određeno vrijeme do 45. dana. Školski odbor je jednoglasno prihvatio prijedlog ravnateljice.

**ZAKLJUČAK**

1. **Na radno mjesto stručnog suradnika knjižničara prima se na Ana Raspović na određeno nepuno radno vrijeme (20. sati tjedno) do povratka djelatnice na posao.**

*Ad.5.* Ravnateljica je zbog bolovanja učiteljice Ane Skračić Vukičević na zakonski rok od 15 dana zaposlila Ivana Đurića. S obzirom da očitovanje Ureda nije stiglo u roku od tih 15 dana, ravnateljica traži suglasnost Školskog odbora za produljenjem ugovora do 45. dana. Članovi Školskog odbora su jednoglasno prihvatili prijedlog ravnateljice.

**ZAKLJUČAK**

1. **Daje se suglasnost ravnateljici za produljenje ugovora o radu učitelju matematike Ivanu Đuriću do najdulje 45. dana (17. prosinca 2015.)**

*Ad.6.* Ravnateljica je prijavila potrebu na upražnjeno radno mjesto učitelja informatike Uredu državne uprave s rokom popune radnog mjesta sa početkom šk. god. 2015./2016. S obzirom da do početka školske godine nije došlo ravnateljica je uz prethodnu suglasnost Školskog odbora na rok od 60. dana zaposlila Marka Papku, kako ni u tom roku nije došlo nikakvo očitovanje, ravnateljica je ponovno produljila ugovor Marku Papku na daljnjih 15 dana, te ponovila zahtjev Uredu. Zbog isteka roka od 15. dana ravnateljica traži prethodnu suglasnost Školskog odbora za produljenjem ugovora o radu za Marka Papka do najdulje 45. dana. Školski odbor je jednoglasno usvojio prijedlog ravnateljice.

**ZAKLJUČAK**

1. **Daje se suglasnost ravnateljici za produljenje ugovora o radu učitelju informatike Marku Papku do najdulje 45. dana (04. prosinca 2015.)**

*Ad.7.* Tajnik je članovima Školskog odbora u materijalima za sjednicu dostavio Prijedlog izmjena i dopuna Statuta sa istaknutim izmjenama i dopunama te je isti dan na raspravu i glasanje. S obzirom da nije bilo nikakvih pitanja odmah se pristupilo glasovanju, te je jednoglasno usvojen prijedlog izmjena i dopuna Statuta.

**ZAKLJUČAK**

1. **Usvaja se Prijedlog izmjena i dopuna Statuta OŠ Vjekoslava Kaleba te će isti biti proslijeđen osnivaču na suglasnost.**

*Ad.8.* Tajnik je članovima Školskog odbora podijelio Izmjene i dopune Pravilnika o radu škole, za koje je ravnateljica dobila suglasnost sindikalnog povjerenika, a koje se odnose na stručnu spremu za zapošljavanje djelatnika na radnom mjestu voditelja računovodstva (članak 6. stavak 8.) u kojem se briše odredba o potrebnom računovodstvenom smjeru i odredba o radnom iskustvu koja se mijenja i glasi: *„Uz obvezne* *uvjete iz ovog stavka može se tražiti radno iskustvo na poslovima proračunskog računovodstva do jedne godine“* umjesto dosadašnje obveze imanja staža od najmanje 6 mjeseci. Školski odbor je jednoglasno prihvatio prijedlog ravnateljice.

**ZAKLJUČAK**

1. **Donose se Izmjene i dopune Pravilnika o radu OŠ Vjekoslava Kaleba.**

*Ad.9.* S obzirom na postojeće izmjene i dopune Pravilnika o radu, koje su usvojene u prijašnjoj točci, pristupilo se Izmjenama i dopunama Pravilnika o organizaciji rada i sistematizaciji radnih mjesta OŠ Vjekoslava Kaleba, koje se mijenjaju u članku 7. dio točka Administrativno tehnički i pomoćni poslovi, uvjeti za radno mjesto voditelja računovodstva koji se mijenja sukladno Izmjenama i dopunama Pravilnika o radu škole, te se brišu odredbe o potrebnom računovodstvenom smjeru i odredba o radnom iskustvu koja se mijenja i glasi: *„Uz obvezne* *uvjete iz ovog stavka može se tražiti radno iskustvo na poslovima proračunskog računovodstva do jedne godine“* umjesto dosadašnje obveze imanja staža od najmanje 6 mjeseci. Školski odbor je jednoglasno prihvatio prijedlog ravnateljice.

**ZAKLJUČAK**

1. **Donose se Izmjene i dopune Pravilnika o organizaciji rada i sistematizaciji radnih mjesta OŠ Vjekoslava Kaleba.**

*Ad.10.*Pod točkom Razno Školski odbor je na prijedlog ravnateljice jednoglasno produljio mandat voditelju Školskog sportskog društva „Tisno“ Dinku Luciću, na razdoblje od godine dana, odnosno do kraja školske godine 2015./2016.

**ZAKLJUČAK**

1. **Produljuje se mandat Dinku Luciću, učitelju TZK u OŠ Vjekoslava Kaleba, na mjestu voditelja ŠSD „Tisno“ do kraja šk. god. 2015./2016.**

Sjednica je završila u 16:10 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/15-01/13

URBROJ: 2182/1-12/1-10-15-2

Tisno, 03. studenog 2015.